text: Givskud Zoo: Farvel til to hunløver
  14 maj 2014 kl. 14.09
  Givskud Zoo sender to hunløver til Australien.
  De to hunløver er godt to år gamle, og de bliver sat ind til en hanløve i Werribee Open Range Zoo i Australien.
  - For et halvt års tid siden blev vi kontaktet af den australske zoo, der var interesseret i hunløver fra Givskud Zoo. De havde undersøgt mulighederne i Australien og var ikke i stand til at finde dyr, der genetisk passede med deres hanløve. De søgte videre i Afrika, men de kunne ikke få foretaget de tests, som var nødvendige for at føre dyrene ind i Australien. Pga. GIVSKUD ZOO?s store erfaring med løver henvendte de sig derfor til os, siger biolog i Givskud Zoo Kim Skalborg Simonsen.
  Den australske zoo har sendt Katherine Quinn, en af deres faste løvedyrepassere, til Danmark, for at hun kan se hvordan man gør det i Givskud.
  - Det er virkelig spændende at følge dyrepassernes arbejde med løverne her i Givskud, og lære løvinderne at kende på forhånd. Det vil hjælpe os til at gøre overgangen fra deres dagligdag i Givskud til livet i vores zoo så smidig som muligt. Det er nogle meget flotte løvinder, siger Katherine Quinn.
  